**О Б Я В А**

На основание решение на Управителния съвет на „МИГ Карлуковски карст – Червен бряг – Искър”, чл.62, т.4 от Наредба №22/14.12.2015 г. на МЗХГ и чл. 11, т.10 от Споразумение №РД 50-50/02.07.2018 г. за изпълнение на Стратегията за ВОМР

**„МИГ КАРЛУКОВСКИ КАРСТ – ЧЕРВЕН БРЯГ – ИСКЪР“**

**обявява процедура за прием на проектни предложения с два крайни срока №BG06RDNP001-19.275 – „МИГ Карлуковски карст – Червен бряг – Искър“,**

**Мярка 2-4.2 „Подкрепа за инвестиции в преработката, предлагането на пазара и/или развитието на селскостопански продукти” от Стратегията за Водено от общностите местно развитие, финансирана по Програма за развитие на селските райони 2014 – 2020 г. чрез Европейския земеделски фонд за развитие на селските райони**

**Цели на предоставяната безвъзмездна финансова помощ по процедурата:**

Настоящата мярка цели да подкрепи инвестиции в преработката и предлагането и/или развитието на селскостопанските продукти. Мярката цели подобряване на цялостната дейност, икономическата ефективност и конкурентоспособността на предприятия от хранително-преработвателната промишленост на територията на „МИГ Карлуковски карст – Червен бряг – Искър“ чрез:

* по-добро използване на факторите за производство;
* въвеждане на нови продукти, процеси и технологии, включително къси вериги на доставка ;
* подобряване на качеството и безопасността на храните и тяхната проследяемост;
* постигане на съответствие със стандартите на Европейския съюз (ЕС);
* подобряване опазването на околната среда.

**Допустими кандидати:**

1) Регистрирани земеделски стопани, съгласно Наредба № 3 от 1999 г., чийто минимален стандартен производствен обем на земеделското им стопанство е не по-малък от левовата равностойност на **2 000** евро;

2) Признати групи или организации на производители или такива, одобрени за финансова помощ по мярка 9 "Учредяване на групи и организации на производители" от ПРСР 2014-2020 г.;

3) Еднолични търговци и юридически лица, различни от кандидатите по т. 1 и 2.

Кандидатите трябва да са регистрирани по Търговския закон или Закона за кооперациите, и да са микро-, малки или средни предприятия, съгласно ЗМСП. Кандидатите трябва да имат седалище на територията на общините Червен бряг или Искър.

**Допустими дейности:**

По настоящата процедура за предоставяне на безвъзмездна финансова помощ се предоставя подкрепа за новосъздадени и съществуващи предприятия за инвестиции, подобряващи дейността на предприятията, свързани с: преработка и/или маркетинг на продукти в обхвата на Приложение I към Договора за функциониране на ЕС или на памук, с изключение на рибни продукти; развитие на нови продукти, процеси и технологии за продукти в обхвата на Приложение I към Договора за функциониране на ЕС или на памук, с изключение на рибни продукти.

**Подкрепата ще бъде насочена към:**

1. Внедряване на нови и/или модернизиране на наличните мощности и подобряване на използването им, *и/или*
2. Внедряване на нови продукти, процеси и технологии, *и/или*
3. Намаляване на себестойността на произвежданата продукция, *и/или*
4. Постигане на съответствие с нововъведени стандарти на ЕС, *и/или*
5. Подобряване на сътрудничеството с производителите на суровини, *и/или*
6. Опазване на околната среда, включително намаляване на вредните емисии и отпадъци, *и/или*
7. Подобряване на енергийната ефективност в предприятията, *и/или*
8. Подобряване на безопасността и хигиенните условия на производство и труд; *и/или*
9. Подобряване на качеството и безопасността на храните и тяхната проследяемост; *и/или*
10. Подобряване на възможностите за производство на биологични храни чрез преработка на първични земеделски биологични продукти.

**Финансова помощ се предоставя за извършване на инвестиции в следните избрани производствени сектори, свързани с преработката/маркетинга на селскостопански продукти:**

1. Мляко и млечни продукти, включително яйца от птици, с изключение на производство, преработка и/или маркетинг на продукти, наподобяващи/заместващи мляко и млечни продукти;
2. Месо и месни продукти;
3. Плодове и зеленчуци, включително гъби;
4. Пчелен мед и пчелни продукти с изключение на производство, преработка и/или маркетинг на продукти, наподобяващи/заместващи пчелен мед и пчелни продукти;
5. Зърнени, мелничарски и нишестени продукти с изключение на производство, преработка и/или маркетинг на хляб и тестени изделия;
6. Растителни и животински масла и мазнини с изключение на производство, преработка и/или маркетинг на маслиново масло;
7. Технически и медицински култури, включително маслодайна роза, билки и памук, с изключение на производство, преработка и/или маркетинг на тютюн и тютюневи изделия, захар и сладкарски изделия;
8. Готови храни за селскостопански животни (фуражи);
9. Гроздова мъст, вино и оцет.

**Допустими са само дейности, които ще се изпълняват на територията на общините Червен бряг и Искър.**

**Допустими разходи:**

**А. Разходи за материални инвестиции:**

1. Изграждане, придобиване и модернизиране на сгради и други недвижими активи, свързани с производството и/или маркетинга, включително такива, използвани за опазване компонентите на околната среда;

2. Закупуване, включително чрез финансов лизинг,и/или инсталиране на нови машини, съоръжения и оборудване, необходими за подобряване на производствения процес по преработка и маркетинга, в това число за:

а) преработка, пакетиране, включително охлаждане, замразяване, сушене, съхраняване и др. на суровините или продукцията;

б) производство на нови продукти, въвеждане на нови технологии и процеси;

в) опазване компонентите на околната среда;

г) производство на енергия от възобновяеми енергийни източници за собствените нужди на предприятието, включително чрез преработка на растителна и животинска първична и вторична биомаса;

д) подобряване на енергийната ефективност и за подобряване и контрол на качеството и безопасността на суровините и храните;

3. Закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности;

4. Закупуване на сгради, помещения и други недвижими имоти, необходими за изпълнение на проекта, предназначени за производствени дейности на територията на „МИГ Карлуковски карст – Червен бряг – Искър“;

5. Закупуване, включително чрез финансов лизинг на специализирани транспортни средства, включително хладилни такива, за превоз на суровините или готовата продукция, използвани и произвеждани от предприятието;

6. Изграждане/модернизиране, включително оборудване на лаборатории, които са собственост на кандидата, разположени са на територията на предприятието и са пряко свързани с нуждите на производствения процес, включително чрез финансов лизинг;

7. Материални инвестиции за постигане на съответствие с новоприети стандарти на Съюза, включително чрез финансов лизинг***,*** включително чрез финансов лизинг;

**Б. Разходи за нематериални инвестиции:**

8. Разходи за достигане на съответствие с международно признати стандарти за системи за управление, разходи за въвеждане на добри производствени практики, системи за управление на качеството и подготовка за сертификация в предприятията само когато тези разходи са част от общ проект на кандидата;

9. Закупуване на софтуер, включително чрез финансов лизинг;

10. За ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта;

11. Разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проекти, извършени както в процеса на подготовка на проекта преди подаване на проектното предложение.

**Период за прием:**

**Начало на прием: 26.09.2023 г. Втори краен срок: 26.11.2023 година, 17:00 часа.**

 **Трети краен срок[[1]](#footnote-1): 26.01.2024 година, 17:00 часа.**

**Бюджет на приема:**

**391 160,00 лева**

**Минимален и максимален размер на финансовата помощ, предоставяна за един проект:**

**РАЗМЕР НА ОБЩИТЕ ДОПУСТИМИТЕ РАЗХОДИ ЗА ПРОЕКТ:**

* 1. **Минималният размер на общите допустимите разходи за проект:**
* за кандидати с размер на стопанството от 2000 до 7999 евро вкл. СПО - е 2 444,75 лв. /1 250 евро/;
* за кандидати с размер на стопанството над 8000 евро СПО – 39 116,00 лева /20 000 евро/.
	1. **Максималният размер на общите допустимите разходи за проект:**
* за кандидати с размер на стопанството от 2 000 до 7 999 евро вкл. СПО – 29 337,00 лв. /15 000 евро/;
* за кандидати с размер на стопанството 8 000 евро и над 8 000 евро СПО – 97 790,00 лв. /50 000 евро/.

Този максимален размер на общите допустимите разходи за проект е приложим и за кандидати – микро-, малки и средни предприятия, които не са земеделски стопани.

**РАЗМЕР НА БЕЗВЪЗМЕЗДНАТА ФИНАНСОВА ПОМОЩ ЗА ПРОЕКТ:**

**Минимален и максимален размер на безвъзмездната финансова помощ** за конкретен проект:

|  |  |  |
| --- | --- | --- |
| **Размер на стопанството (СПО)** | **Минимален размер на безвъзмездната финансова помощ** | **Максимален размер на безвъзмездната финансова помощ** |
| За кандидати - с размер на стопанството от 2 000 до 7 999 евро | **1 466,87 лева**(при интензитет на помощта – 60%) | **23 469,96 лева**(при интензитет на помощта - 80%) |
| За кандидати - с размер на стопанството 8 000 и над 8 000 евро | **19 558,30 лева**(при интензитет на помощта – 50%) | **88 012,35 лева**(при интензитет на помощта - 90%) |
| За кандидати – микро-, малки и средни предприятия, които не са земеделски стопани  | **19 558,30 лева**(при интензитет на помощта – 50%) | **88 012,35 лева**(при интензитет на помощта - 90%) |

**Процент на съфинансиране на проекти по мярката към Стратегията за ВОМР:**

Максималният интензитет на помощта от общата стойност на допустимите разходи по проект е в размер на:

**1. За кандидати с размер на стопанствата над 8000 евро СПО:**

Финансовата помощ е в размер на 50 % от общия размер на допустимите за финансово подпомагане разходи, като същата може да се увеличава на база общия размер на допустимите за финансово подпомагане разходи в следните случаи:

* За проекти представени от млади земеделски стопани финансовата помощ се увеличава с 10 %;
* За проекти с инвестиции в райони с природни и други специфични ограничения финансовата помощ се увеличава с 10 %;
* За проекти с дейности, подпомагани по линия на ЕПИ за селскостопанска производителност финансовата помощ се увеличава с 10 %;
* За проекти с инвестиции в стопанства изпълняващи ангажименти по мярка „Биологично земеделие” или сходни ангажименти по мярка 214 „Агроекологични плащания“, направление „Биологично земеделие“ от ПРСР 2007 -2013 г. финансовата помощ се увеличава с 15 %.

Допълнителната финансова помощ за млади фермери се предоставя в случай, че заявлението за подпомагане е представено от кандидат на възраст от 18 години и не повече от 40 години към датата на кандидатстване за финансова помощ.

Максималното комбинирано подпомагане за един проект на индивидуален бенефициент е не повече от 70 % от общия размер на допустимите за финансово подпомагане разходи.

Максималното комбинирано подпомагане за проекти за колективни инвестиции е не повече от 90 % от общия размер на допустимите за финансово подпомагане разходи.

**2. За кандидати с размер на стопанствата от 2 000 до 7 999 евро СПО:**

Финансовата помощ е в размер на до 60% от общия размер на допустимите за финансово подпомагане разходи.

Размерът на финансовата помощ се увеличава с 10 процентни пункта, като максималното комбинирано подпомагане не може да надхвърля 80% в следните случаи:

* За проекти представени от млади селскостопански производители - 10 %;
* За проекти с инвестиции в райони с природни и други специфични ограничения съгласно член 33  - 10 %;
* За проекти с дейности, подпомагани по линия на ЕПИ за селскостопанска производителност – 10 %;
* За проекти с инвестиции за изпълнение на дейности по член 28 и член 29 – 15 %.
* Проекти, интегриращи хоризонталните приоритети за иновации, опазване и възстановяване на околната среда, включително биологично производство, икономия на ресурси и адаптация към климатичните промени – 10 %.

Разликата между пълния размер на допустимите за финансово подпомагане разходи и размера на безвъзмездната финансова помощ се осигурява от кандидата, като участието на кандидата може да бъде **само** в парична форма и изключват всякаква публична подкрепа.

**Критерии за избор на проекти и тяхната тежест:**

|  |  |
| --- | --- |
| **Критерии** | **Максимален** **брой**  **точки** |
| 1. | Проекти за инвестиции за преработка на суровини от чувствителни сектори (мляко и млечни продукти, етерично-маслени и медицински култури) - над 75% от обема на преработваните суровини са от растителен или животински произход, попадащи в обхвата на чувствителните сектори | 9 |
| 2. | Стопанството на кандидата е с размер от 2000 до 7 999 евро СПО | 9 |
| 3. | Проектът създава нови работни места:От 1 до 3 работни места, вкл. – 3 т.От 4 до 6 работни места, вкл. – 5 т.Над 7 работни места – 8 т. | 8 |
| 4. | Проекти за въвеждане на нови и енергоспестяващи технологии и/или иновации в преработвателната промишленост | 7 |
| 5. | Проекти на земеделски стопани до 40 години  | 7 |
| 6. | Проектът включва преработка на специфични за територията на МИГ земеделски продукти и/или допринася за утвърждаването на местни търговски марки | 6 |
| 7. | Проекти за преработка на биологични суровини и производство на биологични продукти | 5 |
| 8. | Проекти с инвестиции за постигане стандартите на ЕС, подпомагани по мярката, включително такива за намаляване на емисиите при производство на енергия от биомаса | 5 |
| 9. | Собственикът и представляващият кандидата не са получавали подкрепа от ПРСР 2007 – 2013 и/или 2014 – 2020 г., независимо дали чрез кандидата или чрез друго юридическо лице, в което участват | 4 |
| **ОБЩ БРОЙ ТОЧКИ** | **60** |

***Техническата и финансова оценка на проектните предложения се извършва съгласно методика за оценка, включена в Условията за кандидатстване и в Приложение № 2 към документите за информация, в които детайлно е описан начина на прилагане на критериите за оценка/подбор и документите, на базата, на които се присъждат точки по съответния критерий.***

**Лица за контакт от „МИГ Карлуковски карст – Червен бряг - Искър“:**

Изпълнителен директор – Диана Димитрова, тел.: 0887 773 993;

Технически сътрудник: Йоана Нецова, тел.: 0884 005 226

**Подробна информация и документите за кандидатстване**са достъпни:

-       в ИСУН на интернет адрес [https://eumis2020.government.bg](https://eumis2020.government.bg/)

-       на електронната страница на „МИГ Карлуковски карст – Червен бряг - Искър” на интернет адрес <http://mig-kk.eu/>

-       в офиса на МИГ на адрес: гр. Червен бряг, ул. „Търговска“ №1.

**Начин на подаване на проектните предложения:**

Проектните предложения по настоящата процедура се подават изцяло по електронен път с използване на Квалифициран електронен подпис /КЕП/, като се използва Информационна система за управление и наблюдение на Структурните инструменти на ЕС в България - ИСУН 2020 <https://eumis2020.government.bg>.

1. *Трети краен срок за прием на проектни предложения е приложим при условие, че е налице остатъчен финансов ресурс по мярката след приключване на приема по втори краен срок за приемане на проектни предложения.* [↑](#footnote-ref-1)